את הלילה שלך מרגיעים 
את הלילה שלך, שעזבת לבדד,; שעמד על דלתייך סחרחר משיאים,; שנשא את חוליי המוקדש לך לעד,; שידע לענות רק בשמך האחד,; את הלילה שלך מרגיעים, מרגיעים.; בידי שנגעו בך דועך השרב.; מה יקרו לי חיי שהיו הדומך!; את זרה! את זרה! אל תבואי עכשיו!; התוגה שעזבת פה גדולה כה ממך.; באחרון נרותיו - בשביל מי הדלקתים? -; כבר עומם המשתה אשר אין לו שילום.; רק הרעם אי שם עוד גורר רהיטים.; רק ענק מחייך ושותק על לא כלום.; אל תבואי עכשיו! ילד מת בחיקי.; את נשכחת. עיני המראה עצומות.; בחדרי העולם הגדולים, הריקים,; גם צחוקך יבהל מעצמו.; 